A jogalkotásról szóló 2010. évi CXXX. törvény 18. §-ában foglaltaknak megfelelően eljárva az.) önkormányzati rendelet megalkotását az alábbiak indokolják 
Általános indoklás
Az önkormányzatokra vonatkozó jogszabályok alapján az önkormányzat maga határozza meg gazdasági programját és költségvetését. A költségvetés összeállításának részletes szabályait az államháztartásról szóló törvény, a 2020.évi finanszírozás rendjét, az állami hozzájárulás mértékét pedig 2019.évi LXXI. törvény (költségvetési törvény) határozza meg. 
Csopak Község Képviselő-testülete 5/2019. (II.11.) önkormányzati rendeletével elfogadta az önkormányzat 2019. évi költségvetését. A bevételek és kiadások módosításáról, a kiadási és előirányzatok közötti átcsoportosításról a képviselő-testület dönt.
Az ÁHT 34 § (5) bek. előírja, hogy a képviselő-testület előirányzat-módosítást, előirányzat-átcsoportosítást - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja költségvetési rendeletét. módosításáról, a kiadási előirányzatok közötti átcsoportosításról a képviselő-testület dönt úgy, hogy azok megfeleljenek az aktuális jogszabályi előírásoknak. Ez a IV. számú költségvetés módosítás ebben az évben.
Részletes indoklás

Az előirányzat módosításra az évközben megérkezett támogatások, bevételek és azok felhasználása, valamint a képviselő-testület – a költségvetés elfogadását követően tett kötelezettségvállalásai miatt szükséges. Ezért önkormányzati szinten a bevételi és kiadási főösszeg 1.046.366.485 Ft-ra változik, azaz 70.315.259 Ft-tal csökken.

A módosítások részletesen az alábbiak:
I. Bevételek:
1. Az Önkormányzat intézményi bevételei 14.990.000 Ft-tal nőttek az alábbiak szerint:
1.1.A telekadó bevételek előirányzatát a várható összegre emeltük. (1.000.000 Ft növekmény)
1.2. Az idegenforgalmi adó bevételek előirányzatát a várható összegre emeltük. (400.000 Ft növekmény)
1.3.Az iparűzési adó bevételek előirányzatát a várható összegre emeltük. (5.000.000 Ft. növekmény)
1.4. A gépjárműadó bevételek előirányzatát a várható összegre emeletük. (2.200.000 Ft. növekmény)
1.5. A pótlékok, bírságok előirányzatát a várható összegre emeltük. (190.000 Ft növekmény).
1.6. Az egyéb bérleti díj előirányzatát a várható összegre emeletük. (300.000 Ft növekmény)
1.7. Az egyéb számlázott bevételek előirányzatát a várható összegre emeletük (házasságkötés, továbbszámlázott szolgáltatások, egészségügyi szolgáltatások) (3 millió Ft növekmény)
1.8. A strandi bérleti díjak előirányzatát a várható összegre emeletük. (500.000 Ft növekmény)
1.9. Az apartmanok bevételi előirányzatát a várható összegre emeletük. (100.000 Ft növekmény)
1.10. Az egyéb bevételek előirányzatát a várható összegre emeletük. (2.300.000 Ft)
1.11. Az Önkormányzat állami támogatásának előirányzatát 1.530.824 Ft-tal emeltük, a tényleges összegre.
1.12. Az Óvoda állami támogatásának előirányzatát 1.434.789 Ft-tal emeltük, a tényleges összegre.
1.13. Az egyéb központi működési támogatások előirányzatát 2.339.750 Ft-tal csökkentettük, mert az állami támogatások soroknál ezek a többlettámogatások beépültek.
1.14.A támogatásértékű bevételek előirányzatát 331.000 Ft-tal a várható összegre növeltük.
1.15. A TB pénzügyi alapjától kapott működési támogatás előirányzatát 434.600 Ft-tal megemeltük, a várható éves szintre.
1.16. Az egyéb ÁH-n belüli támogatások előirányzatát 750.000 Ft-tal megemeltük, a várható összegre.
1.17. Az egyéb működési célú támogatás előirányzatát 868.815 Ft-tal emeltük.
1.18. Megelőlegezés előirányzatát 9.594.463 Ft-tal emeltük, a várható összegre. (átfutó tétel).
1.19. A forgatási célú értékpapír eladás előirányzatát 99.710.000 Ft-tal csökkentettük, mert nem „váltottuk be” értékpapírjainkat.
 A Mandulavirág Óvoda és Konyha
a. A Mandulavirág Óvoda óvodai nevelés intézményfinanszírozását 716.670 Ft-tal megemeltük, a konyha terhére.
b. A konyha intézményi saját működési bevételének előirányzatait összesen 1.800.000 Ft-tal emeltük, a várható összegre.

2. .Közös Hivatal
· A Közös Hivatal intézményfinanszírozásának bevételét 2 millió Ft-tal csökkentettük.
II. Kiadások:
1. Az Önkormányzat (intézményi) működési kiadásai 14.104.397 Ft-tal csökkentek az alábbiak szerint:
1.1. A könyvtár kiadásainak előirányzatait 594.400 Ft-tal csökkentettük. 
1.2. A kultúra, marketing kiadásainak előirányzatait 4.848.784 Ft-tal csökkentettük, mert az EFOP- kiadások külön soron szerepelnek.
1.3. A védőnő kormányzati funkció kiadásainak előirányzatait 148.350 Ft-tal csökkentettük.
1.4. A háziorvos kormányzati funkció kiadásainak előirányzatait 1.593.300 Ft-tal csökkentettük.
1.5. A köztisztaság, hulladék gazdálkodás kormányzati funkció dologi kiadásának előirányzatát 1.000.000 Ft-tal megemeltük, mert a szemétszállítás és az öntömörítős konténer költségei nőttek.
1.6. Az utak, közutak karbantartása kormányzati funkció dologi kiadásai 494.567 Ft-tal növeltük, a várható szintre.
1.7. A zöldterület kezelés kormányzati funkció dologi kiadásait 1.100.000 Ft-tal megemeltük, a várható éves szintre.
1.8. A strand kormányzati funkció kiadásainak előirányzatait 3.297.000 Ft-tal, a várható szintre emeltük, mert a dologi kiadások tényleges összegei nőttek.
1.9. Az Üdülőfaluval kapcsolatos dologi kiadások előirányzatát 257.563 Ft-tal emeltük, a bérleti díj emelése miatt.
1.10. Az idősek karácsonyára előirányzott dologi kiadások előirányzatát pedig 600.000 Ft-tal emeltük, a várható összegre.
1.11. Az EFO-pályázati költségeket külön szerepeltetjük a módosításban, ezek összesen 19.020.000 Ft előirányzatot jelentenek.
1.12. A testvérvárosi kapcsolatok feladat előirányzatát 2.400.000 Ft-tal csökkentettük.
1.13. Az értéktár dologi kiadások előirányzatát 0 Ft-ra csökkentettük. 
1.14. A működési célú ÁFA kiadások előirányzatát 300.000 Ft-tal emeljük, a várható szintre.
1.15. Az ÁFA-befizetési kötelezettség előirányzatát 10.343.000 Ft-tal csökkentettük.
1.16. A reprezentációval kapcsolatos személyi és járulék előirányzatot 1.330.000 Ft-tal csökkentettük, a várható szintre.
1.17. Az Óvoda és Konyha intézményfinanszírozását 4.003.569 Ft-tal csökkentettük, az intézménynél lévő kiadások részletezése miatt.
1.18. A megelőlegezés visszafizetésének előirányzatát 2.825.257 Ft-tal emeljük az Államkincstár adata alapján.
1.19. A Társulás szerinti feladatokra előirányzott összeget 380.953Ft-tal csökkentettük.
1.20. A Rendőrség részére támogatásként előirányzott összeget 56.240 Ft-tal csökkentettük a tény adat alapján.
1.21. A civil szervezetek támogatásainak előirányzatát 258.500 Ft-tal csökkentettük.
1.22. A Csopakért Közalapítvány támogatásának előirányzatát 2.300.000 Ft-tal megemeltük testületi határozat alapján.
1.23. A szociális feladatok előirányzat összegét 1.200.000 Ft-tal csökkentettük, mert a 2019.évi szociális támogatások tényleges összegei csökkentek.
1.24. A Vállalkozói Alapra előirányzott összeget 400.000 Ft-tal emeltük, mert egy 2020.évre áthúzódó pályázat miatt idei kötelezettségvállalása van. 
1.25. A munkáltatói kölcsön előirányzatát 0 Ft-ra csökkentettük, mert 2019-ben senki nem kapott ilyen munkáltatói támogatást.

2. Mandulavirág Óvoda
2.1. Az Óvoda (óvodai nevelés kormányzati funkció) dologi kiadásainak előirányzatát 716.670 Ft-tal növeltük.
2.2. A Konyha személyi kiadásainak előirányzatát 654.667 Ft-tal emeltük, a tény adatok és a kötelezettségvállalás adatai alapján.
3. A Közös Hivatal
3.1. A Hivatal dologi kiadások előirányzatát 2 millió Ft-tal csökkentettük, a zárás várható adatai alapján. 
4. Felhalmozási kiadások (7.melléklet)
4.1	A beruházási kiadások előirányzatát 96.108.000 Ft-ra csökkentettük a táblázat 2-30. sora szerint.
4.2. A felújítási kiadások előirányzatát 8.107.188 Ft-tal csökkentettük a táblázat 32-45. sora alapján.
4.3. A Konyha beruházási előirányzatát 428.663 Ft-tal emeltük a 3. melléklet 31. sora szerint.
A fentiek alapján a tartalék előirányzata 6.589.168 Ft-ra változott, azon belül az általános tartalék összege 3.861.038 Ft, a céltartalék összege pedig 2.728.130 Ft. A tartalékon felül rendelkezünk a 99.710.000 Ft értékű Állampapírral, amelyet még nem kellett visszaváltanunk.

